section_heading: Scream
paragraph_text: Sa sedamnaest godina otišao je na audiciju da popuni mjesto bubnjara u Screamu zbog odlaska nekadašnjeg bubnjara kenta Staxa. Kako bi mogao doći na audiciju Grohl je lagao da ima 20 godina. Na njegovo iznenađenje sastav ga je zamolio neka im se pridruži. Nakon kraćeg vremena prihvatio je ponudu. Prestao je pohađati školu. Sljedeće četiri godine intenzivno je putovao sa sastavom, snimio je i par albuma uživo i dva studijska albuma, No More Censorship and Fumble, na kojemu je Grohl napisao i otpjevao vokale u pjesmi "Gods Look Down".